title: Padomes Lēmums (KĀDP) 2016/2383 (2016. gada 21. decembris) par Savienības atbalstu Starptautiskās Atomenerģijas aģentūras darbībām, ko veic kodoldrošības jomās, kā arī īstenojot ES Stratēģiju masu iznīcināšanas ieroču izplatīšanas novēršanai

text:
               23.12.2016

               LV

               Eiropas Savienības Oficiālais Vēstnesis

               L 352/74

         PADOMES LĒMUMS (KĀDP) 2016/2383
   (2016. gada 21. decembris)
   par Savienības atbalstu Starptautiskās Atomenerģijas aģentūras darbībām, ko veic kodoldrošības jomās, kā arī īstenojot ES Stratēģiju masu iznīcināšanas ieroču izplatīšanas novēršanai
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 31. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Eiropadome 2003. gada 12. decembrī pieņēma Eiropas Savienības Stratēģiju masu iznīcināšanas ieroču izplatīšanas novēršanai (“stratēģija”), kuras III nodaļā iekļauts saraksts ar pasākumiem, kas jāveic gan Savienībā, gan trešās valstīs, lai apkarotu šādu ieroču izplatīšanu.

               (2)

               Savienība aktīvi īsteno stratēģiju un veic pasākumus, kas uzskaitīti tās III nodaļā, jo īpaši nodrošinot finanšu līdzekļus tādu konkrētu projektu atbalstam, kurus īsteno daudzpusējas iestādes, piemēram, Starptautiskā Atomenerģijas aģentūra (SAEA).

               (3)

               Padome 2003. gada 17. novembrī pieņēma Kopējo nostāju 2003/805/KĀDP (1) par daudzpusēju nolīgumu masu iznīcināšanas ieroču neizplatīšanas un ieroču nogādes līdzekļu jomā vispārināšanu un pastiprināšanu. Minētajā kopējā nostājā inter alia tika pausts aicinājums veicināt SAEA vispusīgu garantiju nolīgumu un papildprotokolu noslēgšanu, un Savienība apņēmās tiekties uz to, lai SAEA vispusīgos garantiju nolīgumus un papildprotokolus padarītu par SAEA pārbaudes sistēmas standartu.

               (4)

               Padome 2004. gada 17. maijā pieņēma Vienoto rīcību 2004/495/KĀDP (2) par atbalstu SAEA darbībām, ko veic atbilstīgi tās Kodoldrošības programmai, kā arī īstenojot Stratēģiju.

               (5)

               Padome 2005. gada 18. jūlijā pieņēma Vienoto rīcību 2005/574/KĀDP (3) par atbalstu SAEA darbībām, ko veic kodoldrošības un pārbaudes jomās, kā arī īstenojot Stratēģiju.

               (6)

               Padome 2006. gada 12. jūnijā pieņēma Vienoto rīcību 2006/418/KĀDP (4) par atbalstu SAEA darbībām, ko veic kodoldrošības un pārbaudes jomās, kā arī īstenojot Stratēģiju.

               (7)

               Padome 2008. gada 14. aprīlī pieņēma Vienoto rīcību 2008/314/KĀDP (5) par atbalstu SAEA darbībām, ko veic kodoldrošības un pārbaudes jomās, kā arī īstenojot Stratēģiju.

               (8)

               Padome 2010. gada 27. septembrī pieņēma Lēmumu 2010/585/KĀDP (6) par atbalstu SAEA darbībām, ko veic kodoldrošības un pārbaudes jomās, kā arī īstenojot Stratēģiju.

               (9)

               Padome 2013. gada 21. oktobrī pieņēma Lēmumu 2013/517/KĀDP (7) par Savienības atbalstu SAEA darbībām, ko veic kodoldrošības un pārbaudes jomās, kā arī īstenojot ES Stratēģiju masu iznīcināšanas ieroču izplatīšanas novēršanai.

               (10)

               2016. gada 8. maijā stājās spēkā Grozījumi Konvencijā par kodolmateriālu fizisko aizsardzību (ACPPNM). Savienība un tās dalībvalstis sekmēja grozījumus, izmantojot diplomātiskos pasākumus un finansējot SAEA pasākumus minētajā sakarā. Pēc ACPPNM stāšanās spēkā būs vajadzīgi ilgstoši centieni, lai nodrošinātu to izpildi valstīs un vispārināšanu.

               (11)

               SAEA tiecas sasniegt tos pašus mērķus, kas izklāstīti 3.–10. apsvērumā, īstenojot savu Kodoldrošības plānu, ko pilnībā finansē no brīvprātīgām iemaksām SAEA Kodoldrošības fondā.

               (12)

               Savienība ir apņēmības pilna stiprināt kodoldrošību visā pasaulē un ir gatava arī turpmāk atbalstīt trešās valstis minētajā sakarā. Savienība pauž gandarījumu par nesenajiem pasākumiem, ar ko stiprina SAEA Kodoldrošības programmu, kā arī par Starptautisko kodoldrošības konferenci: apņemšanās un darbības, kuru SAEA rīkos 2016. gada 5.–9. decembrī. Savienības mērķis ir turpināt noturīgi un efektīvi īstenot vienotās rīcības 2004/495/KĀDP, 2005/574/KĀDP, 2006/418/KĀDP, 2008/314/KĀDP un lēmumu 2010/585/KĀDP, ar kuriem atbalsta SAEA kodoldrošības plānus (“iepriekšējās vienotās rīcības un lēmumi”), un tā, ņemot vērā SAEA Kodoldrošības plāna (2018–2021) pieņemšanu, ir apņēmības pilna sniegt papildu atbalstu. Lai izvairītos no centienu dublēšanās, panāktu maksimālu izmaksu lietderību un turpinātu mazināt riskus, tiks izvērsta cieša koordinācija ar ES ķīmisko, bioloģisko, radioloģisko un kodola (CBRN) risku mazināšanas izcilības centru ierosmi, kā arī ar citām ierosmēm un programmām.

               (13)

               Šā lēmuma tehniska īstenošana būtu jāuztic SAEA, kura, pamatojoties uz tās ilgā laikā uzkrātajām un plaši atzītajām speciālām zināšanām kodoldrošības jomā, varētu būtiski stiprināt attiecīgās spējas valstīs, kurās tiek veiktas darbības. Savienības atbalstītos projektus var finansēt tikai ar brīvprātīgām iemaksām SAEA Kodoldrošības fondā. Šādas Savienības veiktas iemaksas būs nozīmīgas, lai SAEA dotu iespēju spēlēt izšķirošu lomu kodoldrošības jomā, atbalstot valstu centienus izpildīt pienākumus, ko tās uzņēmušās kodoldrošības jomā.

               (14)

               Par kodoldrošību valsts iekšienē pilnībā atbildīga ir valsts,

         IR PIEŅĒMUSI ŠO LĒMUMU.
   1. pants
   1.   Lai nodrošinātu, ka nekavējoties un praktiski īsteno konkrētus elementus, kas paredzēti Stratēģijā, Savienība atbalsta SAEA kodoldrošības jomās veiktās darbības nolūkā veicināt šādu mērķu sasniegšanu:

               a)

               panākt progresu, tiecoties sasniegt starptautisko kodolieroču neizplatīšanas un kodoldrošības instrumentu vispārēju piemērošanu;

               b)

               palīdzēt valstīm nodrošināt tāda vietēja tehniska un zinātniska atbalsta pieejamību, kā arī tādu cilvēkresursu attīstību, kuri vajadzīgi efektīvai un noturīgai kodoldrošībai;

               c)

               stiprināt novēršanas, atklāšanas, reaģēšanas un aizsardzības spējas, lai iedzīvotājus, īpašumu, vidi un sabiedrību pasargātu no tādām noziedzīgām vai tīšām neatļautām darbībām, kas ir saistītas ar kodolmateriāliem vai citiem radioaktīviem materiāliem, kuri nav regulatīvā kontrolē;

               d)

               stiprināt kodolmateriālu un citu radioaktīvu materiālu nelikumīgas tirdzniecības atklāšanu un rīcību saistībā ar to;

               e)

               sekmēt datordrošību kodoljomā;

               f)

               stiprināt radioaktīvo avotu drošību, nogādāt tos drošā glabāšanas vietā valstīs, kurām vajadzīgs atbalsts, cita starpā atgriezt tos izcelsmes vai piegādātājā valstī.

               g)

               stiprināt kodolmateriālu un citu radioaktīvu materiālu fizisko aizsardzību.

         2.   Projektu mērķis ir:

               a)

               nodrošināt tā atbalsta noturību un efektivitāti, kuru sniedza ar iepriekšējām vienotajām rīcībām un lēmumiem,

               b)

               stiprināt valstu vietējo kodoldrošības atbalsta infrastruktūru;

               c)

               uzlabot valstu leģislatīvo un regulatīvo sistēmu;

               d)

               stiprināt kodolmateriālu un citu radioaktīvu materiālu kodoldrošības sistēmas un pasākumus;

               e)

               stiprināt valstu institucionālās infrastruktūras un spējas, ar ko pievērsties tiem kodolmateriāliem un radioaktīviem materiāliem, kuri nav regulatīvā kontrolē;

               f)

               stiprināt valstu reakcijas un pretestības spējas attiecībā uz kibernoziedzību un mazināt tās ietekmi uz kodoldrošību.

               g)

               uzlabot izglītības un apmācības spējas kodoldrošības jomā;

               h)

               nodrošināt mērķtiecīgu un nepārtrauktu atbalstu Konvencijas par kodolmateriālu fizisko aizsardzību grozījumu īstenošanai un vispārināšanai.

         3.   Sagatavojot šo lēmumu, balstās uz informāciju, kas jau ir pieejama SAEA, un rezultātiem, kas gūti veicot uzdevumus saskaņā ar iepriekšējām vienotajām rīcībām un lēmumiem.
   4.   Projektu detalizēts apraksts ir izklāstīts pielikumā. To valstu sarakstus, kurās tiek veiktas darbības, balsta uz vajadzību noteikšanu pēc tam, kad ir izanalizēti esošie trūkumi, kas atspoguļoti esošajos integrētajos kodoldrošības atbalsta plānos (INSSP), vai uz pieņemtu SAEA Sekretariāta priekšlikumu. Saņēmējvalstu un apakšreģionu saraksti būtu jānosaka Savienības dalībvalstīm, apspriežoties ar SAEA.
   2. pants
   1.   Par šā lēmuma īstenošanu atbild Savienības Augstais pārstāvis ārlietās un drošības politikas jautājumos (“AP”).
   2.   Šā lēmuma 1. panta 2. punktā minēto projektu īstenotāja struktūra ir SAEA. Tā šo uzdevumu veic AP kontrolē. Minētajā nolūkā AP ar SAEA noslēdz vajadzīgās vienošanās.
   3. pants
   1.   Finanšu atsauces summa 1. panta 2. punktā minēto projektu īstenošanai ir EUR 9 361 204,23.
   2.   Izdevumus, ko finansē no 1. punktā minētās summas, pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Komisija uzrauga 1. punktā minēto izdevumu pareizu pārvaldību. Minētajā nolūkā tā ar SAEA noslēdz finansēšanas nolīgumu. Finansēšanas nolīgumā paredz, ka SAEA jānodrošina Savienības ieguldījuma publicitāte, kas atbilst tā apjomam.
   4.   Komisija cenšas noslēgt 3. punktā minēto finansēšanas nolīgumu, cik drīz vien iespējams pēc šā lēmuma stāšanās spēkā. Tā informē Padomi par jebkādām grūtībām minētajā procesā, kā arī par finansēšanas nolīguma noslēgšanas dienu.
   4. pants
   1.   AP ziņo Padomei par šā lēmuma īstenošanu, pamatojoties uz SAEA sagatavotiem regulāriem ziņojumiem. Šie ziņojumi ir Padomes veiktā izvērtējuma pamatā.
   2.   Komisija sniedz informāciju par 1. panta 2. punktā minēto projektu īstenošanas finanšu aspektiem.
   5. pants
   1.   Šis lēmums stājas spēkā tā pieņemšanas dienā.
   2.   Tas zaudē spēku 36 mēnešus pēc dienas, kad Komisija un SAEA noslēdz finansēšanas nolīgumu, vai 12 mēnešus pēc tā pieņemšanas dienas, ja šajā laikposmā minēto finansējuma nolīgumu nenoslēdz.

      Briselē, 2016. gada 21. decembrī

            Padomes vārdā –

            priekšsēdētājs

         M. LAJČÁK

      (1)  Padomes Kopēja nostāja 2003/805/KĀDP (2003. gada 17. novembris) par daudzpusēju nolīgumu masveida iznīcināšanas ieroču neizplatīšanas un ieroču nogādes līdzekļu jomā vispārināšanu un pastiprināšanu (OV L 302, 20.11.2003., 34. lpp., Īpašais izdevums latviešu valodā: 18. nodaļa, 002. sējums, 215. lpp.).

      (2)  Padomes vienotā rīcība 2004/495/KĀDP (2004. gada 17. maijs) par atbalstu SAEA darbībām, ko veic atbilstīgi tās Kodoldrošības programmai, kā arī īstenojot ES Stratēģiju masu iznīcināšanas ieroču izplatīšanas novēršanai (OV L 182, 19.5.2004., 46. lpp.).

      (3)  Padomes Vienotā rīcība 2005/574/KĀDP (2005. gada 18. jūlijs) par atbalstu SAEA darbībām, ko veic kodoldrošības un pārbaudes jomās, kā arī īstenojot ES Stratēģiju masu iznīcināšanas ieroču izplatīšanas novēršanai (OV L 193, 23.7.2005., 44. lpp.).

      (4)  Padomes Vienotā rīcība 2006/418/KĀDP (2006. gada 12. jūnijs) par atbalstu SAEA darbībām, ko veic kodoldrošības un pārbaudes jomās, kā arī īstenojot ES Stratēģiju masu iznīcināšanas ieroču izplatīšanas novēršanai (OV L 165, 17.6.2006., 20. lpp.).

      (5)  Padomes Vienotā rīcība 2008/314/KĀDP (2008. gada 14. aprīlis) par atbalstu SAEA darbībām, ko veic kodoldrošības un pārbaudes jomās, kā arī īstenojot ES Stratēģiju masu iznīcināšanas ieroču izplatīšanas novēršanai (OV L 107, 17.4.2008., 62. lpp.).

      (6)  Padomes Lēmums 2010/585/KĀDP (2010. gada 27. septembris) par atbalstu SAEA darbībām, ko veic kodoldrošības un pārbaudes jomās, kā arī īstenojot ES Stratēģiju masu iznīcināšanas ieroču izplatīšanas novēršanai (OV L 259, 1.10.2010., 10. lpp.).

      (7)  Padomes Lēmums 2013/517/KĀDP (2013. gada 21. oktobris) par Savienības atbalstu Starptautiskās Atomenerģijas aģentūras darbībām, ko veic kodoldrošības un pārbaudes jomās, kā arī īstenojot ES Stratēģiju masu iznīcināšanas ieroču izplatīšanas novēršanai (OV L 281, 23.10.2013., 6. lpp.).

      PIELIKUMS
      Savienības atbalsts SAEA darbībām, ko veic kodoldrošības jomās, un īstenojot ES Stratēģiju masu iznīcināšanas ieroču izplatīšanas novēršanai
      Saņēmējvalstu atbilstība un to atlase
      Valstis, kas ir tiesīgas saņemt atbalstu saskaņā ar šo lēmumu, ir visas SAEA dalībvalstis, kurām kodoldrošības jomā ir vajadzīgs atbalsts, ja Savienība, pamatojoties uz SAEA priekšlikumu, par to pieņem attiecīgu lēmumu. SAEA var rakstiski iesniegt Savienībai izmaiņas priekšlikumos, izklāstot ierosināto izmaiņu pamatojumu. Izmaiņas ieviesīs pēc tam, kad ar Savienību panākta vienošanās. Lai nodrošinātu maksimālu darbības ietekmi, saņēmējvalstu (“saņēmējvalstis”) atlase, kā norādīts šajā lēmumā, būtu jābalsta uz SAEA jau pieejamiem novērtējumiem un datiem, kas iegūti arī saskaņā ar iepriekšējiem Padomes lēmumiem un apspriežoties ar attiecīgajām Padomes struktūrām. Lai izvairītos no centienu dublēšanās, panāktu maksimālu izmaksu lietderību un turpinātu mazināt riskus, tiks izvērsta cieša koordinācija ar Eiropas Komisijas finansētiem izcilības centru projektiem, kā arī citām ierosmēm un programmām, izmantojot ES CBRN risku mazināšanas izcilības centru vadības sanāksmes kopīgā pētniecības centra un SAEA Sekretariāta ikgadējo sanāksmju laikā un līdztekus ikgadējai Kodoldrošības atbalsta centru (NSSC) plenārsēdei. Līdzekļus īpašām darbībām izmantos atbilstīgi Savienības prioritātēm un ņemot vērā regulāru iepriekšēju apspriešanos. Dažus pasākumus, piemēram, reģionālos apmācību kursus (RTC) un starptautiskos apmācību kursus (ITC), uzņems valstis, kas nav saņēmējvalstis. Tas būs uzņēmējvalsts ieguldījums SAEA pasākumos.
      Katrā projektā ir ietverts potenciālo saņēmējvalstu saraksts, par kuru vienojušās Savienība un SAEA. Projektus īstenos izvēlētajās minēto reģionu valstīs, un tie var aptvert darbības, ko veic šādās jomās:

                  1.

                  ar iepriekšējām vienotajām rīcībām un lēmumiem sniegtā atbalsta noturība un efektivitāte;

                  2.

                  valstu vietējo kodoldrošības atbalsta infrastruktūru stiprināšana;

                  3.

                  valstu leģislatīvo un regulatīvo sistēmu stiprināšana;

                  4.

                  kodolmateriālu un citu radioaktīvu materiālu kodoldrošības sistēmu un pasākumu stiprināšana;

                  5.

                  valstu institucionālo infrastruktūru un spēju, ar ko pievērsties tiem kodolmateriāliem un radioaktīviem materiāliem, kuri nav regulatīvā kontrolē, stiprināšana;

                  6.

                  valstu reakcijas un pretestības spēju stiprināšana attiecībā uz kibernoziedzību un tās ietekmes uz nacionālo drošību un kodoldrošību mazināšana;

                  7.

                  radioaktīvo avotu drošības jautājumu risināšana, atgriežot avotus;

                  8.

                  pasākumi iekšienē radītu apdraudējumu novēršanai un aizsardzībai pret tiem, kā arī kodolmateriālu uzskaitei un kontrolei.

            I.   PROJEKTI
      1. projekts:
      Atbalsts ACPPNM īstenošanai

         ACPPNM stājās spēkā 2016. gada 8. maijā. Ar tiem valstīm tiek noteiktas juridiskas saistības izveidot, īstenot un uzturēt pienācīgu fiziskās aizsardzības režīmu, balstoties uz 12 pamatprincipiem, kas ir piemērojami to jurisdikcijā esošu kodolmateriālu un kodoliekārtu miermīlīgai izmantošanai valstī, glabāšanai un transportēšanai. Projekts būs galvenokārt vērsts uz ACPPNM īstenošanu, spēju veidošanu un vispārināšanu. Ar tiem līgumslēdzējām valstīm tiek noteiktas juridiskas saistības aizsargāt kodoliekārtu un kodolmateriālu miermīlīgu izmantošanu valstī, glabāšanu, kā arī transportēšanu un tie arī paredz paplašinātu divpusēju un daudzpusēju sadarbību starp valstīm saistībā ar ātriem pasākumiem, ko veic, lai noteiktu nozagtu vai pazudušu kodolmateriālu atrašanās vietu un tos atgūtu, mazinātu sabotāžas radioloģiskās sekas un novērstu un apkarotu saistītus nodarījumus.
      Projekta mērķi

                  —

                  sniegt atbalstu ACPPNM īstenošanai,

                  —

                  stiprināt valstu leģislatīvo un regulatīvo sistēmu, kā arī valstu spējas reģionālā līmenī izvērst paraugprakses apmaiņu, jo tās attiecas uz jebkuru iestādi, kas saistīta ar kodolmateriālu drošību, neatkarīgi no tā, vai šādi materiāli ir regulatīvā kontrolē vai ne,

                  —

                  piedāvāt valstīm rentablus veidus, ar ko tām palīdzētu izpildīt pienākumus, kurus tās uzņēmušās valsts, reģiona vai starptautiskā līmenī, un ieviest saistošus un starptautiskus juridiskus instrumentus,

                  —

                  pastiprināt turpmāku starptautisko sadarbību, lai saskaņā ar katras valsts tiesību aktiem un ACPPNM ietvaros izveidotu efektīvus pasākumus kodolmateriālu un kodoliekārtu fiziskai aizsardzībai.

            Projekta apraksts

                  —

                  Pasākumi, kas noteikti desmit valstu INSSP attiecībā uz saistību īstenošanu saskaņā ar ACPPNM, tiks izteikti konkrētās darbībās. Tiks noteikti kritēriji relevantu jautājumu risināšanai, lai nonāktu pie ilgtspējīgiem risinājumiem, kā valstīm stiprināt savu valsts kodoldrošības režīmu. Termiņi un apņemšanās, par ko būs panākta vienošanās, nodrošinās plānu visaptverošu īstenošanu.

                  —

                  Kursu materiālu pārskatīšana – jāizstrādā jauni mācību vingrinājumi, lai uzlabotu auditorijas izpratni.

            Gaidāmie projekta rezultāti

                  —

                  Tiks uzlabotas valstu spējas pildīt saistības saskaņā ar ACPPNM.

                  —

                  Tiks sākta fiziskās aizsardzības regulatīvā satvara sīkāka izstrāde un pastiprināšana.

                  —

                  Valstu lietošanai tiks izstrādāts norāžu dokuments, kā attīstīt valsts spējas regulēt, pārskatīt un novērtēt, un kā inspicēt kodoliekārtas, lai nodrošinātu kodoldrošību visā kodoliekārtas dzīves ciklā.

            2. projekts:
      Ilgtspējīgs projekts
      Ierosinātā ilgtspējīgā projekta pamatā ir intensīvs darbs pie atklāšanas sistēmas satvara, kuru finansē, pamatojoties uz Lēmumu 2013/517/KĀDP. Tas izriet no četriem ietekmes novērtējuma braucieniem saistībā ar iepriekšējām vienotajām rīcībām un lēmumiem, kas tika veikti Kubā, Indonēzijā, Jordānijā, Libānā, Malaizijā un Vjetnamā. Minētās sešas valstis savos INSSP lūdza SAEA atbalstu šim projektam.
      Projekta uzdevums ir nodrošināt rīkus “kodoldrošības atklāšanas sistēmas” atbalstam, t. i., kodoldrošības sistēmu un pasākumu integrētu kopumu, kura pamatā ir piemērots tiesiskais un regulatīvais satvars, kas vajadzīgs, lai īstenotu valsts stratēģiju kodolmateriālu un citu radioaktīvu materiālu, kuri nav regulatīvā kontrolē, atklāšanai. Ierosinātais projekts ir saskaņā ar atbalstu, kuru Savienība jau ir paplašinājusi, nodrošinot tādu atklāšanas aprīkojumu kā radiācijas vārtu detektori (Radiation Portal Monitors (RPM)) vai rokas detektori.
      2.1.   Tehniskās apkopes mācību rīki
      Projekta mērķi

                  —

                  Palīdzēt valstīm nodrošināt tāda vietēja tehniska un zinātniska atbalsta pieejamību, kā arī tādu cilvēkresursu attīstību, kuri vajadzīgi efektīvai un noturīgai kodoldrošībai.

                  —

                  Nodrošināt Savienības ziedotā aprīkojuma optimālu izmantojumu un pareizu tehnisko apkopi visā tā dzīves ciklā.

            Projekta apraksts

                  —

                  Pareiza tehniskā apkope ir izšķirošs faktors, no kura atkarīga zādzību, sabotāžu, neatļautas piekļuves, nelikumīgu pārvedumu vai citu tādu ļaunprātīgu darbību atklāšana un reaģēšana uz tām, kurās iesaistīti kodolmateriāli, citas radioaktīvas vielas un ar tiem saistītās iekārtas. Atklāšanas aprīkojumam (radiācijas vārtu detektoriem un rokas detektoriem) tiks izveidoti tehniskās apkopes mācību rīki. Tiks izstrādāti rīku maketi, lai papildus to pareizas izmantošanas apmācībai nodrošinātu specializētas mācības par to, kā nodrošināt to tehnisko apkopi.

                  —

                  Tehniskās apkopes mācības attiecībā uz atklāšanas aprīkojumu.

            Gaidāmie projekta rezultāti

                  —

                  Turpināt nodrošināt SAEA sniegto atbalstu atklāšanas sistēmas satvara īstenošanai.

                  —

                  Garantēt, ka ir pieejams un tiek izmantots mācību materiāls, lai turpinātu nodrošināt mācības visam attiecīgajam personālam; prototipa mācību materiālu Savienības dalībvalstīm nodrošinās ar MII neizplatīšanas jautājumu darba grupas (CONOP) starpniecību.

                  —

                  Garantēt, ka iestādes saņēmējvalstīs atklāšanas aprīkojumu var uzturēt ekspluatācijas kārtībā maksimāli ilgu laiku.

            2.2.   Regulatīvo struktūru izmantotie programmrīki

         RPM efektīvai ekspluatācijai izšķiroši svarīga ir informācija. Kopīgu datu formātu un testēšanas protokolu izstrāde ļauj daudzajiem operatoriem savā starpā efektīvi sazināties. Svarīgs elements efektīvas vispārējas atklāšanas sistēmas izveidē ir tādu dažādu personu sniegtu datu integrēšana informācijas tīklos, kuru avots ir atklāšanas instrumenti, piemēram, RPM. Šim projektam būtu jāpalīdz valstīm būtiski uzlabot viņu operatīvo efektivitāti, atklāšanas sistēmas integrējot nacionālajos datu apmaiņas tīklos. Informācijas apmaiņa starp vietu un operatoriem var samazināt inspekciju dublēšanos un ātri atsaukt nepamatotas un viltus trauksmes, kas saistītas ar daudzām pasīvām atklāšanas sistēmām.
      Šis projekts ar programmrīku palīdzību īstenotu integrētu sistēmu, lai uzlabotu analīzes procesu un piedāvātu ieteikumus piemērotam aprīkojumam. Regulatīvās struktūras sniegtās atsauksmes vietējai RPM stacijai uzlabos sistēmas efektivitāti un sniegs atbalstu tieši iesaistītā personāla darbam.
      Projekta mērķi

                  —

                  Palīdzēt valstīm nodrošināt tāda vietēja tehniska un zinātniska atbalsta pieejamību, kā arī tādu cilvēkresursu attīstību, kuri vajadzīgi efektīvai un noturīgai kodoldrošībai.

                  —

                  Saskaņot trauksmes datus, lai tie būtu salīdzināmi starp dažādiem aprīkojuma nodrošinātājiem.

            Projekta apraksts

                  —

                  Palīdzēt regulatīvajām struktūrām datus integrēt un trauksmes programmatūru saskaņot tā, lai tie salīdzinātu datus no dažādiem datu sniedzējiem un nodrošinātu, ka regulatīvo lēmumu pieņemšanas pamatā ir pareiza informācija.

                  —

                  Pilotrīku nodrošinās un testēs katras valsts ieinteresētās personas. Šīs personas ar SAEA atbalstu, kas izpaudīsies kā ekspertu misijas, veiks reālu izmēģinājuma testu. Tiks izstrādāts mācību rīka testa ziņojums, ko iekļaus nobeiguma ziņojumā. Regulatīvās struktūras atsauksmes vietējām RPM stacijām uzlabos sistēmas efektivitāti un uzlabos tieši iesaistītā personāla darbu.

            Gaidāmie projekta rezultāti

                  —

                  Iekļaut mācību moduli izstrādātajai sistēmai, kā arī interaktīvu ekspertu līmeņa sistēmu viltus trauksmēm. Prototipa rīku nodrošinās un testēs katras valsts ieinteresētās personas. Sistēmā iekļaus mācību moduli izstrādātajai sistēmai, kā arī interaktīvu ekspertu līmeņa sistēmu viltus trauksmēm. Tiks izstrādāts īpašs testa ziņojums mācībās uzbūvētajam rīkam, ko nosūtīs Komisijai. Prototipa materiālu Savienības dalībvalstīm nodrošinās ar MII neizplatīšanas jautājumu darba grupas (CONOP) starpniecību.

                  —

                  Veikt maketa testu vienā valstī, veikt analīzi un formulēt prasības attiecībā uz izmaiņām, ja tādas vajadzīgas, pamatojoties uz testa rezultātu ziņojumu.

                  —

                  Saskaņot regulatora līmenī un – attiecīgi – starp regulatoriem viņu reģionālajā un starptautiskajā sadarbībā, atklāt kodolmateriālus un citus radioaktīvus materiālus un reaģēt uz tiem.

                  —

                  Iedarbināt vienu funkcionējošu prototipu katrā valstī.

                  —

                  Iekļaut Protokolu turpmākajos RPM iepirkumos, lai tajos būtu ietvertas specifiskās prasības, kas attiecas uz konkrēto programmatūru.

            3. projekts:
      Stiprināt kodoldrošību ar reģionālu ievirzi uz ES kaimiņattiecībām un Latīņameriku
      Šā projekta mērķis ir pastiprināt valstu spējas izstrādāt un sagatavot leģislatīvo un regulatīvo satvaru, un veidot SAEA dalībvalstu spējas visaptveroša valsts kodoldrošības režīma ieviešanai. Eiropas Savienība ir sākusi reģionālu projektu Subsahāras Āfrikā, pievēršoties urāna ražošanas drošumam, drošībai un aizsargpasākumiem, transportēšanai un radioaktīvo avotu drošai pārvaldībai. Minētais projekts paredz tādu ar kodoldrošību saistītu darbību izstrādi, kas līdzīgas šajā projektā piedāvātajām. Tālab SAEA gūs labumu no atsauksmēm par Savienības projektu un tā rezultātiem, lai īstenotu darbības, kuras pilnībā vai daļēji norisināsies attiecīgajos reģionos. Programma atbilst vadlīnijām, kas izklāstītas GC/RES/10 OP 13, kurā sekretariāts tika mudināts atvieglināt ar drošības un drošuma saskarni saistīto koordinācijas procesu. Tiks iesaistītas divas SAEA nodaļas: NRSW (drošums) un NSNS (drošība) ar apakšreģionālas kapacitātes pieeju.
      3.1.   Stiprināt kodoldrošību
      Projekta mērķis

                  —

                  Stiprināt valsts novēršanas, atklāšanas un reaģēšanas, un aizsardzības spējas, lai iedzīvotājus, īpašumu, vidi un sabiedrību pasargātu no tādām noziedzīgām vai tīšām neatļautām darbībām, kas ir saistītas ar kodolmateriāliem vai citiem radioaktīviem materiāliem, kuri nav regulatīvā kontrolē, tostarp izmantojot reģionālus spēju veidošanas centienus, ja tādi ir pieejami.

            Projekta apraksts

                  —

                  Pasākumi, kas noteikti desmit valstu INSSP attiecībā uz valsts kodoldrošības režīmiem, tiks izteikti konkrētās darbībās. Tiks noteikti kritēriji relevantu jautājumu risināšanai, lai nonāktu pie ilgtspējīgiem risinājumiem valstij kodoldrošības jomā. Termiņi un apņemšanās, par ko būs panākta vienošanās, nodrošinās plānu visaptverošu īstenošanu; šie plāni tiks īstenoti pēc tam, kad tie būs pārbaudīti salīdzinājumā ar ES CBRN izcilības centru īstenošanā esošajiem projektiem.

            Gaidāmais projekta rezultāts

                  —

                  Lielākas valstu spējas saņēmējvalstīs.

            3.2.   Stiprināt valsts kodoldrošības režīma tiesisko un regulatīvo satvaru
      Projekta mērķis

                  —

                  Stiprināt valstu leģislatīvo un regulatīvo satvaru, kā arī valstu spējas reģionālā līmenī pilnveidot apmaiņu ar paraugpraksēm, jo tās attiecas uz jebkuru iestādi, kas saistīta ar kodolmateriālu un radioaktīvu materiālu drošību, neatkarīgi no tā, vai šādi materiāli ir regulatīvā kontrolē vai nē.

                  —

                  Piedāvāt valstīm rentablus veidus, ar ko tām palīdzētu izpildīt pienākumus, kurus tās uzņēmušās valsts, reģiona vai starptautiskā līmenī, ieviest saistošus starptautiskus juridiskus instrumentus un ievērot apņemšanās attiecībā uz nesaistošiem juridiskiem instrumentiem.

            Projekta apraksts

                  —

                  Ekspertu misiju rīkošana, lai apzinātu trūkumus esošajos normatīvajos aktos; vajadzības gadījumā palīdzēt valstīm pielāgoties, maksimāli efektīvi izmantojot relevantajās jomās spēkā esošos Eiropas tiesību aktus.

                  —

                  Attiecīgā gadījumā izmantot sinerģijas ar citām starptautiskām organizācijām, piemēram ar Pasaules Muitas organizāciju.

                  —

                  Iesaistītajās valstīs turpināt diskusijas par viņu stratēģijām un nodrošināt atbalstu viņu valsts infrastruktūras izbūvei.

                  —

                  Veidot politisko lēmumu pieņēmēju izpratni par to, cik svarīga ir pienācīga kodoldrošības likumdošana un regulējums.

                  —

                  Integrēšana iesaistīto valstu INSSP.

            Gaidāmie projekta rezultāti

                  —

                  Palīdzēt valstīm normatīvo aktu izstrādē.

                  —

                  Vajadzības gadījumā normatīvos aktus atjaunināt.

                  —

                  Sniegt ziņojumus, identificējot pašreizējo statusu un ieteikumus attiecīgās valsts tiesiskajam un regulatīvajam satvaram.

                  —

                  Valstu apņemšanās īstenot ieteikumus un pēc diviem gadiem uzņemt pēckontroles apmeklējumu.

                  —

                  Izstrādāt un izvērtēt iznākumu.

                  —

                  Sasniegumus iestrādāt nobeiguma ziņojumā.

            3.3.   Radioaktīvo avotu drošība
      Projekta mērķi

                  —

                  Stiprināt valsts regulatīvo infrastruktūru radioaktīvo avotu, ar tiem saistīto iekārtu un saistīto darbību, tostarp transportēšanas, drošībai.

                  —

                  Attiecīgā gadījumā izveidot radioaktīvo avotu valsts reģistrus izvēlētajās valstīs.

                  —

                  Strādāt kopā ar valstīm, lai izveidotu un īstenotu valstu stratēģijas izlietoto avotu pārvaldībai, tostarp to atgriešanu izcelsmes vai piegādātājā valstī; valsts noteiktā kārtība drošai glabāšanai, iekams netiek īstenota apglabāšana vai eksports pārstrādei vai atkalizmantošana, vai droša glabāšana, kā minēts 7. projektā.

            Projekta apraksts

                  Nodrošināt avotu drošību ar šādiem pasākumiem:

                              —

                              Radioaktīvo avotu valsts krājumu uzskaites izveidošana un fiziskās aizsardzības sistēmu un iekārtu novērtējums.

                              —

                              Piecu ekspertu misiju noorganizēšana, izdodot apkopojuma ziņojuma, kurā būtu aplūkots pašreizējais statuss un ieteikumi.

                  Gaidāmie projekta rezultāti

                              —

                              Novērtējuma ziņojumi pēc misijām, kuros tiktu apkopoti konstatējumi attiecībā uz valsts kodolmateriālu daudzumu un/vai fiziskās aizsardzības statusu iekārtās.

                              —

                              Fiziskās aizsardzības pasākumu ieviešana iekārtās, kur izmanto vai glabā augstas radioaktivitātes starojuma avotus.

                              —

                              Aprīkojums nolūkā atbalstīt regulatīvās struktūras, kad tās veic iekārtu drošības un drošuma valsts inspekcijas.

            3.4.   Cilvēkresursu attīstība
      Projekta mērķis
      Stiprināt valstu novēršanas, atklāšanas un reaģēšanas spējas un iedzīvotājus, īpašumu, vidi un sabiedrību aizsargāt no tādām kriminālām darbībām vai tīšiem neatļautiem nodarījumiem, kas ir saistīti ar kodolmateriāliem vai citiem radioaktīviem materiāliem, kuri nav regulatīvā kontrolē, tostarp izmantojot reģionālu cilvēkresursu attīstīšanu un spēju veidošanas centienus, ja tādi ir pieejami.
      Projekta apraksts

                  —

                  Pienācīgi ņemot vērā līdzīgus centienus, kas līdz šim ieguldīti, un lai nodrošinātu to nepārtrauktību, īstenot profesionālās pilnveides kursus to universitāšu mācībspēkiem, kas plāno īstenot pēcdiploma studiju programmu kodoldrošības jomā, lai šie mācībspēki savās attiecīgajās mācību iestādēs varētu pasniegt kodoldrošību.

                  —

                  Mudināt, lai NSSC vai ES CBRN izcilības centros, kas atrodas attiecīgajā reģionā, visdažādākajām profesionālajām aprindām tiktu piedāvātas mācības kodoldrošības kultūras jautājumos.

                  —

                  Izglītošanas un mācību vajadzībām iepirkt īpašu aprīkojumu, piemēram, reālus atklāšanas rīkus, ko izmanto tieši iesaistītais personāls un ar ko jāiemācās rīkoties un apieties studentiem vai praktikantiem.

            Gaidāmie projekta rezultāti

                  —

                  katrā profesionālās pilnveides kursā vismaz 15 mācībspēki ir apmācīti jautājumā, kas tiks precizēts vēlāk (tiks sastādīts apmācīto katedras locekļu saraksts);

                  —

                  vismaz divus mācību kursus vadīs, izmantojot reģiona NSSC (tiks dots kursu un apmācīto darbinieku saraksts);

                  —

                  pedagoģiskais un mācību materiāls, kas dots profesionālās pilnveides kursā, un mācību pasākumi (materiālus pārskatīs arī Savienības pārstāvji).

            3.5.   Ievirze uz Latīņameriku
      Ievirze uz atbalstu spāņu valodā runājošajām Latīņamerikas valstīm. Mērķis ir pārtulkot iespējami daudz iesaistīto dokumentu spāņu valodā, lai minētās valstis pasākumu rezultātus apstiprinātu lielākā mērā.
      3.5.1.   Mācību programma
      Starptautiskā/Reģionālā kodoldrošības skola
      Nozares profesionāļiem no jaunattīstības valstīm, kuriem ideālā gadījumā ir viena līdz trīs gadu pieredze, kuri strādā attiecīgā iestādē savā piederības valstī un ar atbildību, kas attiecas uz dažiem kodoldrošības aspektiem, tiks piedāvāts divu nedēļu kurss. Kandidātiem vajadzētu būt profesionāli īpaši ieinteresētiem zināšanās par kodoldrošību, lai gan viņu akadēmiskās zināšanas un pieredze var atšķirties. Īpaši tiek aicināti pieteikties kandidāti ar zinātnisku vai tehnisku izglītību, kas saistīta ar kodoldrošību, piemēram, kodolfiziku, kodolrūpniecību vai politiskajām zinātnēm, un/vai saistītām jomām.
      Ir paredzēts, ka šis pasākums tiks rīkots Spānijā un noritēs spāniski un angliski. Tas būs orientēts uz Latīņamerikas un Centrālamerikas valstīm. Mācību programmas pamatā būs tā mācību programma, ko ar Itālijas valdības atbalstu izmanto Stabilitātes un miera veicināšanas instrumenta aptvertajās skolās.
      Kodoldrošības reģionālā skola Kubā
      saturs un materiāli, kas izklāstīti 3.5.1. punktā, tiks izmantoti kā pamats Reģionālajā kodoldrošības skolā Kubā. To īstenos saistībā ar Kodoldrošības atbalsta centru, ko šobrīd Kubā veido. Ir paredzams šo skolu izmantot reģionālā līmenī un veidot izglītību Latīņamerikā kodoldrošības jomā.
      Gaidāmie projekta rezultāti

                  —

                  Uzlabot reģionā izpratni par kodoldrošības principiem.

            3.5.2.   Iepriekšējo kopīgo rīcību un lēmumu pēcpasākumi saistībā ar tādu materiālu kodoldrošību, kuri nav regulatīvā kontrolē
      Projekta mērķis

                  —

                  Nodrošināt ar iepriekšējām kopīgajām rīcībām un lēmumiem aizsāktā darba ilgtspējību un turpināt pastiprināt kodoldrošību Latīņamerikas un Centrālamerikas valstīs.

            Projekta apraksts
      SAEA ir saņēmusi vairākus pieprasījumus pēc palīdzības Latīņamerikā un Centrālamerikā, un šādas palīdzības īstenošana nodrošinātu saskaņā ar iepriekšējām kopīgajām rīcībām un lēmumiem uzsākto pasākumu ilgtspējību. Palīdzības pieprasījumus apzināja INSSP, un tie attiecas uz ekspertu misijām jo īpaši slimnīcās, lauka mācībām, valsts apmācību kursu (NTC)/RTC/ITC un atsevišķa atklāšanas aprīkojuma iepirkumu Argentīnā un Kubā.
      Gaidāmie projekta rezultāti

                  —

                  Apzinātajās valstīs īstenot pasākumus.

            3.6.   Tādu materiālu kodoldrošība ES kaimiņvalstīs, kuri nav regulatīvā kontrolē
      Projekta mērķis

                  —

                  Veikt ekspertu misijas, lauka mācības, NTC/RTC/ITC un dažus atklāšanas aprīkojuma iepirkumus Azerbaidžānā, Jordānijā, Libānā, Marokā un Ukrainā un citās ES kaimiņvalstīs.

            4. projekts:
      Izpratnes stiprināšana par datordrošību
      SAEA kodoldrošības nodaļa piedāvā integrētu pasākumu kopumu, lai palīdzētu valstīm izveidot un uzlabot datordrošību valstu kodoldrošības režīmos. Šis projekts atbalstīs SAEA darbību programmu, kuras nolūks ir palīdzēt valstīm uzlabot datordrošību šo valstu kodoldrošību režīmu satvarā.
      Projekta mērķis

                  —

                  SAEA cenšas palīdzēt veidot izpratni un sniegt norādījumus valstīm, lai tās varētu pilnveidot savu spēju novērst dažādu veidu kodoldrošības incidentus un reaģēt uz tiem. Atbalsts ir orientēts uz to, lai novērstu un atklātu, un reaģētu uz tādiem informācijas drošības incidentiem, kas potenciāli – tieši vai netieši – var negatīvi ietekmēt kodoldrošumu un drošību.

            Projekta apraksts

                  —

                  Sniegt starptautisku un reģionālu atbalstu apmācību un izglītošanas veidā, lai pastiprinātu izpratni par datordrošību un veidotu labākas spējas.

                  —

                  Nodrošināt atbalstu valstu spēju veidošanai kodoldrošības režīmu informācijas un datordrošības jomā.

                  —

                  Veikt un atvieglināt ekspertu tikšanos un forumus nolūkā atbalstīt informācijas apmaiņu un diskusijas par aktuālām datordrošības jomām.

                  —

                  Nodrošināt atbalstu SAEA starptautiskajām konferencēm/simpozijiem par datordrošību “kodolpasaulē” 2019. gadā (SAEA galvenā mītne).

            Gaidāmie projekta rezultāti

                  —

                  Uzlabot izpratni par vajadzībām saistībā ar datordrošību, kas ir relevantas kodoldrošībai, un izstrādāt palīgmateriālus/pasākumus, lai atvieglinātu datordrošības programmas izstrādi un pastiprināšanu.

                  —

                  Uzlabot valstu spējas īstenot un saglabāt datordrošību kā kodoldrošības režīma sastāvdaļu.

                  —

                  Izpratnes veidošanas par NSNS norādījumiem un atbalsta pasākumiem, kā arī šo norādījumu un pasākumu izmantošana, lai palīdzētu pastiprināt viņu valsts datordrošību kā kodoldrošības režīmu sastāvdaļu.

                  —

                  Globāla/reģionāla informācijas apmaiņa par gūto pieredzi un paraugpraksi saistībā ar datordrošības īstenošanu kodoldrošības režīmā.

                  —

                  Uzlabot sadarbību ar nozares partneriem un to starpā, lai izstrādātu tehnoloģijas un pakalpojumus, kas nodrošina augstāka līmeņa aizsardzību pret kiberuzbrukumiem un reaģēšanu uz tiem.

                  —

                  Valstu mācību struktūras spēju veidošanai datordrošības jomā kodoldrošības režīmā, piemēram, palīdzēt kodoldrošības atbalsta centriem datordrošības mācību programmu izstrādē.

                  —

                  Atvieglināt centralizētu informācijas apmaiņu lai palīdzētu veikt ar datordrošību saistītas informācijas apmaiņu, kura ir relevanta kodoldrošības jomas ieinteresētajām personām.

                  —

                  Rīkot SAEA starptautiskas konferences/simpozijus par kodoldrošību “kodolpasaulē”.

            5. projekts:
      Kodolmateriālu un kodoliekārtu drošība
      SAEA turpinās sekmēt globālās un valsts kodoldrošības uzlabošanu, izmantojot darbības, ar ko pēc attiecīga lūguma atbalstītu valstu centienus mazināt iespējamību, ka izmantošanā esošos, uzglabātos un/vai transportētos kodolmateriālus vai citus radioaktīvus materiālus varētu izmantot ļaunprātīgās darbībās. Valsts kodoldrošības sistēmas ir jāatbalsta, piedāvājot drošības uzlabojumus kodoliekārtās vai radioaktīvos avotos un sistemātiski sekmējot valsts īstenotu apmācību, un nodrošinot īpašu tehnisko atbalstu, kas ir vajadzīgs, lai efektīvi izmantotu fiziskās aizsardzības sistēmas un citas kodoldrošības tehniskās sistēmas un lai veiktu to tehnisko apkopi.
      Projekta mērķis

                  —

                  Stiprināt valsts primāro aizsardzību, kas ir kodolmateriālu un kodoliekārtu drošība.

            Projekta apraksts

                  —

                  Uzlabot vienas iekārtas fizisko aizsardzību, lai nodrošinātu, ka tās atbilst INFCIRC/225/Rev.5 izklāstītajiem ieteikumiem.

                  —

                  Pamatojoties uz dalībvalstu lūgumiem, izvērtēt kodoliekārtu fiziskās aizsardzības sistēmas.

            Gaidāmie projekta rezultāti

                  —

                  Aizsargāti kodolmateriāli un iekārtas. Palīdzēt valstij ilgtspējīgā veidā gādāt par nodrošinātā aprīkojuma tehnisko apkopi pēc tā uzstādīšanas.

                  —

                  Sniegt ietekmes novērtējumu tam, kāda ir Savienības līdzekļu pievienotā vērtība un labums no tiem.

            6. projekts:
      Starptautiskā Fiziskās aizsardzības padomdevēja dienesta (IPPAS) misijas

         IPPAS programma, ko sāka 1995. gadā, ir būtiska daļa SAEA centienos, kuru mērķis ir palīdzēt valstīm izveidot un saglabāt efektīvu fiziskās aizsardzības režīmu, lai aizsargātu pret kodolmateriālu neatļautu pārvietošanu un kodoliekārtu un materiālu sabotāžu. IPPAS sniedz lietpratēju līmeņa padomus, kā īstenot relevantos starptautiskos instrumentus, jo īpaši ACPPNM, un kā īstenot SAEA kodoldrošības prasību norāžu dokumentus, it sevišķi pamatprincipus un ieteikumus.
      Projekta mērķis

                  —

                  Palīdzēt valstīm starptautisko kodoldrošības instrumentu noteikumus un SAEA norādījumus iestrādāt savās regulatīvajās prasībās fiziskās aizsardzības sistēmu projektēšanai un ekspluatācijai.

                  —

                  Piedāvāt valstu struktūrām un iekārtām jaunas koncepcijas, kā arī apzināt un apspriest paraugpraksi fiziskās aizsardzības jomā, kas varētu palīdzēt pastiprināt kodoldrošību.

            Projekta apraksts

                  —

                  Veikt un pabeigt IPPAS misiju sešās valstīs.

                  —

                  Balstoties uz pieteikumiem, ko SAEA jau ir saņēmusi, nosūtīt misijas uz: Baltkrieviju, Kongo Demokrātisko Republiku, Jamaiku, Libānu, Madagaskaru un Vjetnamu.

            Gaidāmie projekta rezultāti

                  —

                  Uzlabot un saglabāt kodoldrošību mērķvalstīs.

                  —

                  Izstrādāt galīgos misijas ziņojumus valstīm ar turpmāku pasākumu aprakstu kā galīgā ziņojuma daļu.

            7. projekts:
      Avotu atgriešana
      Radioaktīvo avotu drošības jautājums būtu jārisina visos dzīves cikla posmos, tostarp, kad tie kļūst par no lietošanas izņemtiem starojuma avotiem. Valstis tiks mudinātas izstrādāt valstu stratēģijas attiecībā uz no lietošanas izņemtiem starojuma avotiem, kuras ietver vienu vai vairākas šādas pārvaldības iespējas: atgriešana izcelsmes vai piegādātājā valstī; valsts droša glabāšanas vieta, gaidot to apglabāšanu; vai eksports pārstrādei vai atkalizmantošanai vai drošai glabāšanai.
      Projekta mērķi

                  —

                  Turpināt nodrošināt atbalstu, ko SAEA sniedz valstīm, lai pastiprinātu valsts kodoldrošības spējas, ar ko iedzīvotājus, īpašumu un vidi aizsargā pret kodoldrošības incidentiem, kas saistīti ar tādu kodolmateriālu vai citu radioaktīvu materiālu izmantošanu, kuri nav regulatīvā kontrolē. Tas ietvers valstu spēju attīstību attiecībā uz no lietošanas izņemto starojuma avotu pārvaldību; bezsaimnieka starojuma avotu meklēšanu un, ja vajadzīgs, to atgriešanu vai eksportu pārstrādei. Atkarībā no to avotu steidzamības, kas atklāti, pateicoties darbībām saistībā ar 3. projektā veikto valstu pārskatu izveidi, vairāki spēcīgas iedarbības avoti tiks atgriezti, izmantojot minēto finansējumu;

                  —

                  Lokalizēt un apzināt radioaktīvos avotus, kas atrodas apstākļos, kuri liecina par vajadzību veikt šo avotu kondicionēšanu un nogādāt tos drošā glabāšanas vietā izvēlētajās valstīs vai atgriezt tos izcelsmes vai piegādātājā valstī.

            Projekta apraksts

                  —

                  Atkarībā no to atklāto avotu steidzamības, kas saistībā ar 3. projektā veikto pārskatu ir jāatgriež, vairāki apzināti avoti tiks atgriezti.

                  —

                  Balstoties uz SAEA priekšlikumu, no Savienības puses ir jādefinē saņēmējas valstis.

            Gaidāmie projekta rezultāti

                  —

                  Avotu konsolidācija un kondicionēšana

                  —

                  Divu konstatēto avotu atgriešana izcelsmes valstī vai eksports pārstrādei vai atkalizmantošanai.

            Lai atlasītu avotus, kas jāatgriež, tiks izmantoti šādi kritēriji: spēcīgas iedarbības avots (1. vai 2. kategorija); izcelsme – Eiropā; Šajā brīdī nav pieejams finansējums atgriešanai; Viena avota atgriešana, kas nozīmē, ka tie nav daļa no plašāka krājuma, tātad viena avota atgriešanai būtu ievērojams riska samazināšanas efekts.
      8. projekts:
      Pēcpasākumi IV cikla līdz VI cikla projektiem
      8.1.   Iekšienē radīts apdraudējums, kodolmateriālu uzskaite un kontrole (NMAC)
      Projekta mērķis

                  —

                  Tiek ierosināts turpināt darbības, ko veic saskaņā ar iepriekšējām vienotajām rīcībām un lēmumiem un pēdējo nolīgumu par ieguldījumiem, ievērojot Lēmumu 2013/517/KĀDP par šādiem diviem jautājumiem: pasākumi iekšienē radītu apdraudējumu novēršanai un aizsardzībai pret tiem, kā arī kodolmateriālu uzskaite un kontrole.

            Projekta apraksts

                  —

                  Sniegt pamatzināšanas par jēdzieniem, metodoloģijām un tehnoloģiju, kas atbilst ar kodoldrošību saistītiem saistošiem un nesaistošiem instrumentiem; demonstrēt efektīvas valsts NMAC sistēmas elementus kodoliekārtās, lai palielinātu dalībvalstu spējas atklāt kodolmateriālu neatļautu izmantošanu vai pārvietošanu; iepazīstināt dalībvalstis ar iekšienē radītu apdraudējumu un konstatēt preventīvus un aizsardzības pasākumus pret iekšienē radītu apdraudējumu.

            Gaidāmie projekta rezultāti

                  —

                  Mācību kursi sniegs dalībvalstīm labumu, nodrošinot labu praksi no norāžu dokumentiem un gūto pieredzi no ekspertiem, kas palīdzēs dalībvalstīm apmierināt kodoldrošības vajadzības un īstenot kodoldrošības mērķus kodoliekārtās.

                  —

                     NMAC: Kursu mērķis ir veidot izpratni par to, ka uz vietas kodoliekārtās ir vajadzīga valsts NMAC sistēma, kas ir efektīva, lai atklātu kodolmateriālu neatļautu pārvietošanu, jo īpaši attiecībā pret nevalstisku dalībnieku. Kursos valsts NMAC programmas elementi tiks salīdzināti ar SAEA aizsardzības pasākumiem un pretnostatīti tiem.

                  —

                  Iekšienē: Kursu mērķis ir iepazīstināt dalībniekus ar kodoldrošības pasākumiem, kuros pievēršas iekšienē radītiem apdraudējumiem, tostarp kodolmateriālu neatļautai pārvietošanai (zādzībai), sabotāžai un kiberdrošībai iekārtās, kurās ir kodolmateriāli.

                  —

                  Kodoldrošības prasību norāžu dokumenti sniedz dalībvalstīm plašas norādes par efektīvu kodoldrošības režīmu mērķu sasniegšanu.

                  —

                     NMAC: Gan Kodoldrošības prasības Nr. 25-G, gan NST-33 sniedz dalībvalstīm labumu, nosakot darbības virzienu attiecībā uz NMAC īstenošanas aspektiem, tostarp NMAC sistēmas pārvaldību, reģistru izmantošanu, faktiskā stāvokļa uzskaiti, mērījumu un mērīšanas kvalitātes kontroli, kodolmateriālu kontroli, kodolmateriālu pārvietošanu, NMAC pārkāpumu atklāšanu, izmeklēšanu un novēršanu, kā arī NMAC sistēmas novērtēšanu un snieguma pārbaudi.

                  —

                  Iekšienē: Kodoldrošības prasības Nr. 8 sniedz dalībvalstīm labumu, nosakot darbības virzienu attiecībā uz preventīviem un aizsardzības pasākumiem pret iekšienē radītiem apdraudējumiem saistībā ar kodolmateriālu neatļautu pārvietošanu un kodolmateriālu un iekārtu sabotāžu un norādot atsauces uz ieteikumiem Kodoldrošības prasībās Nr. 13. Kodoldrošības prasības Nr. 8 sniedz vispārējas norādes attiecībā uz iekšienē radītiem apdraudējumiem, balstoties uz diferencētas pieejas izpratni, definējot iekšienē radītu apdraudējumu un veidus, kā noteikt iekšienes kategorijas, to mērķu un iekārtu sistēmu konstatēšanu, kurām ir vajadzīga aizsardzība pret ļaunprātīgām darbībām, un preventīvu un aizsardzības pasākumu piemērošanu un izvērtēšanu iekārtas līmenī, lai vērstos pret iekšienē radītiem apdraudējumiem.

            8.2.   Transportēšanas drošības un drošuma attīstība
      Projekta mērķis
      SAEA izstrādā visaptverošas norādes kodoldrošības prasībās, lai palīdzētu dalībvalstīm izpildīt savus pienākumus saskaņā ar starptautisko tiesisko regulējumu kodoldrošības jomā. Ir vajadzīgas papildu norādes, lai pievērstos kodolmateriālu un citu radioaktīvu materiālu drošībai transportēšanas laikā.
      Projekta apraksts

                  —

                  Darbībās, lai palīdzētu dalībvalstīm uzlabot transportēšanas drošību, iesaistās regulējošās iestādes un citas kompetentās iestādes ar atbildību un pienākumiem attiecībā uz radioaktīvu materiālu drošību transportēšanas laikā. Šobrīd apmācības un norādes par drošību un drošumu lielā mērā tiek sniegta dalībvalstīm atsevišķi, lai arī daudzās dalībvalstīs auditorija ir tā pati. SAEA uzskata, ka varētu palielināt pašreizējos drošības reģionālos tīklus, kopīgo apmācību kursus, koncentrējoties uz materiālu drošību, pievēršoties saskarnēm ar drošu transportēšanu.

            Gaidāmie projekta rezultāti

                  —

                  Izstrādāt rokasgrāmatu par radioaktīvu avotu drošumu un drošību transportēšanas laikā. Šāda rokasgrāmata var kalpot arī tam, lai drošības un drošuma jomā iegūtu labāku izpratni par to, ko dara citi, kas galarezultātā veido stingrāku, efektīvāku drošuma un drošības kultūru.

                  —

                  Vienu starptautisko apmācību kursu (ITC), vienu reģionālo apmācību kursu (RTC) un divu valsts apmācību kursu (NTC) organizēšana, izmantojot reģionālos tīklus, lai veidotu izpratni par drošības nepieciešamību radioaktīvu materiālu transportēšanas laikā un lai sniegtu dalībniekiem vajadzīgās zināšanas valsts transportēšanas drošības prasību izstrādei un īstenošanai.

            8.3.   Kodolkriminālistika
      Projekta mērķis

                  —

                  Starptautiskajās konferencēs par sasniegumiem kodolkriminālistikā tika uzsvērts, ka kodolkriminālistikā ir jāīsteno reģionālas pieejas, kurās tiek atspoguļotas kopīgās dalībvalstu prasības un pašreizējās spējas, lai tās – kā daļu no kodoldrošības infrastruktūras – attīstītu kodolkriminālistikas spēju savu vajadzību apmierināšanai. Ievērojama interese ir no Āfrikas dalībvalstīm, tas ir saistīts ar INSSP attīstību un pārskatīšanu, lai kodolkriminālistiku iekļautu kā daļu no reaģēšanas uz kodoldrošības incidentu. Šīs intereses pamatā ir Āfrikas straujā izaugsme, kas ir atkarīga no vieglas piekļuves kodolmateriāliem un citiem radioaktīviem materiāliem ražošanā, medicīnā un izpētē, bet to kavē nopietni drošības apdraudējumi, tostarp teroristi, kas ir skāruši Ziemeļāfriku un Subsahāras Āfriku.

            Projekta apraksts

                  —

                  SAEA koncentrēs savas pūles, lai reaģētu uz dalībvalstu vajadzībām ar inovāciju, kurā iekļauj orientāciju uz laboratorijas metodēm. SAEA organizēja jaunu praktisku ievadu kodolkriminālistikas apmācībā, kas notiek kodolkriminālistikas laboratorijās. Projektā tiks iekļauts starptautiskais apmācību kurss profesionāļiem un ilgas uzturēšanās norīkojums zinātniekam kādā no vadošajām kodolkriminālistikas laboratorijām uzņēmējiestādes un SAEA vadībā.

            Gaidāmie projekta rezultāti

                  —

                  Nozīmīgs elements kodolkriminālistikas atbalstā Ziemeļāfrikai ir cilvēkresursu, piemēram, attiecīgās jomas ekspertu, attīstība. Reģionā tiks apzināti temati un iespējas attiecībā uz turpmāko iesaisti kodolkriminālistikas jomā un tās attīstību (proti, pētniecība, tiesībaizsardzība, analītiskās spējas, urāna ieguve un radioaktīva avota drošība). Pamatojoties uz to, tiks definētas īstenošanas darbības kodolkriminālistikas jomā Ziemeļāfrikā. Sanāksmes notiks angļu un franču valodā, un visa dokumentācija tiks tulkota franču valodā, lai saņēmējvalstis varētu to labāk izmantot.

            Iespējamās saņēmējvalstis: visas Ziemeļāfrikas dalībvalstis un ES kaimiņvalstis.
      8.4.   Efektīvas valsts reaģēšanas sistēmas izveide
      Visas valstis ir atzinušas, ka kodolterorisma apdraudējums izraisa bažas un ka risks attiecībā uz kodolmateriālu vai citu radioaktīvu materiālu iespējamu izmantošanu noziedzīgā vai tīšā neatļautā darbībā veido nopietnu apdraudējumu valsts un reģiona drošībai ar iespējami nopietnu ietekmi uz iedzīvotājiem, īpašumu un vidi.
      Noziedzīgas vai tīšas neatļautas darbības, kas ir saistītas ar kodolmateriāliem vai citiem radioaktīviem materiāliem, kuri nav regulatīvā kontrolē, iespējamā ietekme ir atkarīga no materiāla apjoma, formas, sastāva un aktivitātes. Šādas darbības var izraisīt nopietnas veselības, sociālās, psiholoģiskās un ekonomiskās sekas, kaitējumu īpašumam un politisko un vides ietekmi. Piemēram, regulāri notiek plaši sabiedriski pasākumi ar starptautisku statusu. To redzamības dēļ un plašsaziņas līdzekļu tvēruma rezultātā ir vispārēji atzīts, ka pastāv ievērojams teroristu uzbrukuma apdraudējums augsta līmeņa politisko vai ekonomisko samitu sanāksmei vai ievērojamam sporta notikumam.
      Kodolmateriāli vai citi radioaktīvi materiāli tiek pārvietoti katru dienu – vai nu atļauti un uz tiem attiecas valsts un starptautiskais regulējums transportēšanas jomā, vai arī neatļauti –, vai to dara tie, kas vēlas izvairīties no atklāšanas. Efektīvi kodoldrošības kontroles pasākumi palīdz nodrošināt to, ka notiek tikai likumīgas pārvietošanas un ka tiek piemērotas efektīvas procedūras, lai novērstu un atklātu incidentus un lai ātri reaģētu uz tiem.
      Katra valsts ir atbildīga par savu gatavību novērst un atklāt kodoldrošības incidentus un reaģēt uz tiem, tostarp tādiem, kas var izraisīt radiācijas avārijsituāciju.
      Projekta mērķis

                  —

                  Lai stiprinātu un uzlabotu dalībvalstu spējas reaģēt uz kriminālām vai tīšām neatļautām darbībām, kas ir saistītas ar kodolmateriāliem vai citiem radioaktīviem materiāliem, SAEA sniedz atbalstu, galveno uzmanību pievēršot efektīvas valsts reaģēšanas sistēmas izveidei. Šajā sakarībā SAEA mērķis ir palīdzēt dalībvalstīm konstatēt kodolmateriālus vai citus radioaktīvus materiālus, kuri nav regulatīvā kontrolē, un reaģēt uz kodoldrošības incidentiem, veicot konsultāciju un novērtēšanas misijas, īstenojot cilvēkresursu apmācību un sniedzot palīdzību starptautisko juridisko instrumentu ievērošanā, un/vai pilnveidot attiecīgos valsts tiesību aktus, un izstrādājot starptautiski atzītus norādījumus un darot tos pieejamus valstīm.

            Projekta apraksts

                  —

                  Palīdzēt valstīm izveidot un stiprināt efektīvu valsts reaģēšanas infrastruktūru, plānojot, koordinējot, īstenojot šādas darbības un uzraugot to rezultātus:

                              —

                              konsultāciju/pakalpojumu sniegšanas misiju nosūtīšana uz valstīm, lai apzinātu un ieteiktu uzlabojumus kodoldrošības reaģēšanas sistēmā;

                              —

                              tehniska atbalsta sniegšana valstīm, lai izveidotu efektīvas kodoldrošības reaģēšanas pasākumu spējas, tostarp attiecībā uz tādu vietu pārvaldību, kurās pastrādāti radioloģiski noziedzīgi nodarījumi, un attiecībā uz plašiem sabiedriskiem pasākumiem;

                              —

                              atbalsts spēju veidošanā, tostarp rīkojot apmācības, darba grupas, mācības un seminārus par kodoldrošības reaģēšanas pasākumiem.

            Gaidāmie projekta rezultāti

                  —

                  Paredzams, ka valstis, kas piedalās šajā programmā, uzlabos savas valsts spējas reaģēšanā uz kriminālām vai tīšām neatļautām darbībām, kas ir saistītas ar kodolmateriāliem vai citiem radioaktīviem materiāliem, nodrošinot spēju ātri izvērtēt un klasificēt incidentu, pamatojoties uz tādiem faktoriem kā apdraudējums, iespējamā ietekme uz cilvēkiem un vidi, ekonomiskā ietekme un iesaistīto kodolmateriālu vai citu radioaktīvu materiālu īpašības.

            8.5.   Atklāšana
      Projekta mērķis

                  —

                  Šie pasākumi ir turpinājums pasākumiem, kas veikti atklāšanas jomā, izmantojot iepriekšējās vienotās rīcības un lēmumus un pēdējo nolīgumu par ieguldījumiem. Viens no nepieciešamiem elementiem, lai atbalstītu efektīva kodoldrošības režīma izveidi, ir valsts līmeņa atklāšanas stratēģijas izveide. Efektīva kodoldrošības atklāšanas sistēma ir balstīta uz valsts līmeņa atklāšanas stratēģiju un valsts leģislatīvo un regulatīvo sistēmu kodoldrošības jomā, un tai atbalstu nodrošina labi funkcionējoša tiesībaizsardzības sistēma.

            Projekta apraksts

                  —

                  Galveno uzmanību pievēršot atklāšanas sistēmas izstrādei un attīstīšanai, SAEA plāno rīkot sešas ekspertu misijas un nodrošināt atklāšanas instrumentus.

            Gaidāmie projekta rezultāti

                  —

                  Atklāšanas aprīkojuma nodošana saskaņā ar atklāšanas stratēģiju.

            II.   ZIŅOŠANA UN IZVĒRTĒŠANA
      SAEA iesniegs Augstajam pārstāvim un Komisijai divus gada ziņojumus un nobeiguma finanšu un aprakstošo ziņojumu par projektu īstenošanu un vēl papildus trīs neformālus pusgada progresa ziņojumus. Specializētos neformālos ziņojumus par attiecīgajām tēmām SAEA izstrādās vajadzības gadījumā pēc Komisijas pieprasījuma.
      Nobeiguma finanšu un aprakstošajā ziņojumā tiks detalizēti pārskatīta visu projektu īstenošana, un tajā arī tiks iekļauts:

                  —

                  visaptverošs testa ziņojums mācībās uzbūvētajam rīkam saskaņā ar I nodaļas 2.2. punktu), kas jāiekļauj nobeiguma ziņojumā,

                  —

                  ziņojums par pašreizējo statusu un ieteikumi attiecīgās 3. projekta valsts tiesiskajam un regulatīvajam satvaram – saskaņā ar konfidencialitātes pakāpi, kādu pieprasījusi saņēmējvalsts,

                  —

                  sasniegumi saskaņā ar I nodaļas 3.2. punktu.

            Ziņojumu kopija tiks nosūtīta Savienības delegācijai Vīnē.
      III.   ES DALĪBVALSTU BEZMAKSAS EKSPERTU DALĪBA
      Šā lēmuma veiksmīgai īstenošanai ir vajadzīga aktīva Savienības dalībvalstu ekspertu iesaiste. SAEA minētos ekspertus izmantos projektos. Kad būs panākta vienošanās par saņēmēju sarakstu, SAEA, balstoties uz vajadzību analīzi, izstrādās priekšlikumus, lai izmaksas, kas saistītas ar darbiniekiem tiktu finansētas no Savienības ieguldījuma. Minētie darbinieki tiks iesaistīti saskaņā ar SAEA noteikumiem.
      IV.   ĪSTENOŠANAS ILGUMS
      Kopējais paredzētais projektu īstenošanas ilgums ir 36 mēneši.
      V.   SAŅĒMĒJI
      Dažādu projektu saņēmējvalstis tiks ņemtas no šādiem attiecīgajiem sarakstiem.
      Ja valstis nolems, ka tās nespēj uzņemties palīdzības sniegšanu, SAEA ierosinās CONOP jaunus saņēmējus, pamatojoties uz INSSP apzinātajām vajadzībām.
      1. projekta saņēmēji būs – Āfrikā: Alžīrija, Ēģipte, Mauritānija, Nigēra, Maroka, Tunisija; Āzijā un Klusā okeāna valstīs: Malaizija, Pakistāna un citas valstis – tiks noteiktas, lūdzot SAEA atbalstu; Latīņamerikā un Karību jūras reģionā: Argentīna, Čīle, Kolumbija, Kuba, Peru, Urugvaja un ES kaimiņvalstis.
      2. projekta saņēmēji būs Kuba, Indonēzija, Jordānija, Libāna, Malaizija un Vjetnama;
      3. projekta saņēmēji būs ES kaimiņreģiona valstis: Albānija, Alžīrija, Armēnija, Azerbaidžāna, Baltkrievija, Bosnija un Hercegovina, Ēģipte, Gruzija, Jordānija, Libāna, Lībija, bijusī Dienvidslāvijas Maķedonijas Republika, Mauritānija, Moldovas Republika, Melnkalne, Maroka, Tunisija, Turcija un Ukraina, un valstis Latīņamerikā un Centrālamerikā: Bolīvija, Čīle, Kolumbija, Kuba, Ekvadora, Hondurasa, Panama, Paragvaja;
      4. projekta saņēmēji būs Ziemeļāfrika, Dienvidaustrumāzija, Latīņamerika, valstis/reģioni, kas ir kodolenerģijas programmu un pētījumu reaktoru spēju izstrādes sākumposmā, un Vjetnama, Ēģipte, Turcija, Taizeme un citi – vēl jānosaka vēlākā posmā.
      5. projekta saņēmējs būs Ēģipte.
      6. projekta saņēmēji būs Baltkrievija, Kongo Demokrātiskā Republika, Jamaika, Libāna, Madagaskara un Vjetnama.
      7. projekta saņēmēji tiks izvēlēti no šīm valstīm: Albānija, Bahreina, Burkinafaso, bijusī Dienvidslāvijas Maķedonijas Republika, Libāna un Madagaskara.
      8. projekta saņēmēji būs Alžīrija, Albānija, Bangladeša, Kuba, Gruzija, Kazahstāna, Malaizija, Maroka, Ukraina, Vjetnama un citas valstis – vēl jānosaka vēlākā posmā –, kas lūdz SAEA palīdzību INSSP no Āfrikas, Āzijas, Centrālamerikas un Latīņamerikas; Īpašas uzņēmējvalstis Vācija, Austrija.
      VI.   ES PAMANĀMĪBA
      SAEA ir jāveic visi vajadzīgie pasākumi, lai plašāk informētu par to, ka rīcību finansē Savienība. Šādus pasākumus veiks saskaņā ar Eiropas Komisijas izstrādāto un publicēto ES ārējo darbību ziņošanas un pārredzamības rokasgrāmatu. Tādējādi SAEA nodrošinās Savienības ieguldījuma pamanāmību ar pienācīgu atpazīstamības uzlabošanu un publicitāti, uzsverot Savienības nozīmi, nodrošinot tās darbību pārredzamību un palielinot informētību par lēmuma pieņemšanas iemesliem, kā arī par Savienības atbalstu lēmumam un šā atbalsta rezultātus. Projektā sagatavotajā materiālā Savienības karogs tiks attēlots labi pamanāmā vietā saskaņā ar Savienības norādēm par pareizu karoga izmantošanu un attēlošanu. Vajadzības gadījumā SAEA uzaicinās Savienības un Savienības dalībvalstu pārstāvjus uz misijām vai pasākumiem, kas saistīti ar šā lēmuma īstenošanu.
      VII.   ĪSTENOŠANAS AĢENTŪRA
      Projektu tehniskā īstenošana tiks uzticēta SAEA. Projektus tieši īstenos SAEA darbinieki, dalībvalstu eksperti un līgumslēdzēji. Projektu īstenošana notiks saskaņā ar Finanšu un administratīvās sistēmas nolīgumu un finanšu nolīgumu, kas jānoslēdz starp Eiropas Komisiju un SAEA.


title: 2010/798/ES: Padomes Lēmums ( 2010. gada 20. decembris ), ar ko ieceļ Reģionu komitejas locekli no Slovākijas

text:
               23.12.2010

               LV

               Eiropas Savienības Oficiālais Vēstnesis

               L 341/26

         PADOMES LĒMUMS
   (2010. gada 20. decembris),
   ar ko ieceļ Reģionu komitejas locekli no Slovākijas
   (2010/798/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Slovākijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma attiecīgi Lēmumu 2009/1014/ES un Lēmumu 2010/29/ES, ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Juraj BLANÁR kunga pilnvaru termiņa beigām ir atbrīvojusies viena Reģionu komitejas locekļa vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa amatā tiek iecelts:

      Pavol FREŠO kungs

      predseda Bratislavského samosprávneho kraja.

   2. pants
   Šis lēmums stājas spēkā tā pieņemšanas dienā.

      Briselē, 2010. gada 20. decembrī

            Padomes vārdā –

            priekšsēdētāja

         J. SCHAUVLIEGE

      (1)  OV L 348, 29.12.2009., 22. lpp. un OV L 12, 19.1.2010., 11. lpp.